CELEX: 31993R0893
Language: ro
Date: 1993-04-13 00:00:00
Title: Regulamentul (CEE) nr. 893/93 al Comisiei din 13 aprilie 1993 privind clasificarea anumitor mărfuri în Nomenclatura Combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               182
            
         31993R0893
   
               L 093/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 893/93 AL COMISIEI
   
   din 13 aprilie 1993
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 697/93 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât ar trebui ca, sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament să poată fi în continuare invocate de către titularul acestora, pe parcursul unei anumite perioade, în conformitate cu dispozițiile articolului 6 din Regulamentul (CEE) nr. 3796/90 al Comisiei (3), în cazul în care acesta a încheiat un contract precum cel menționat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90 al Consiliului (4);
   întrucât măsurile prevăzute de prezentul regulament sunt conforme cu avizul Comitetului pentru Nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat sunt încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de șaizeci de zile de la intrarea în vigoare a prezentului regulament, în cazul în care acesta a încheiat un contract precum cel menționat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 aprilie 1993.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 76, 30.3.1993, p. 12.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Articol de îmbrăcăminte din tricot (95 % bumbac, 5 % elastomer), monocolor, de fantezie, cu mâneci lungi, destinat să acopere partea superioară a corpului, coborând până sub talie. Prezintă o răscroială a gâtului în „V” foarte decoltată. În jurul răscroielii sunt aplicate broderii. Articolul este tivit la bază și la extremitatea mânecilor (A se vedea fotografia 514) (1).
                        
                     
            
               6106 10 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6106 și 6106 10 00.
               A se vedea, de asemenea, nota explicativă a Nomenclaturii Combinate cu privire la codul NC 6106.
               Acest articol de îmbrăcăminte este considerat ca fiind foarte decoltat în față, deoarece răscroiala gâtului depășește o linie imaginară care unește subsuorile.
            
         
               
                           2.
                        
                        
                           Set de două articole de îmbrăcăminte, compus din:
                        
                     
            
                
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 13 de la secțiunea XI, cu nota 8 de la capitolul 61 în cazul piesei inferioare, precum și cu textul codurilor NC 6104, 6104 62, 6104 62 10, 6109 și 6109 10 00. A se vedea, de asemenea, notele explicative ale Sistemului Armonizat de la poziția 6109 în cazul piesei superioare.
            
         
               
                           —
                        
                        
                           un articol de îmbrăcăminte ușoară, din tricot (60 % bumbac, 40 % poliester), cu mâneci lungi ajustate, confecționat dintr-o țesătură cu dungi în două culori, destinat să acopere partea superioară a corpului, coborând până sub talie. Acest articol, care prezintă o răscroială a gâtului rotunjită, prevăzută cu o bandă elastică, este tivit la bază și la extremitatea mânecilor. Baza articolului are fente laterale de aproximativ 6 cm. Acest articol prezintă, de asemenea, pe fiecare parte, la nivelul bazei, doi nasturi decorativi, precum și ornamente brodate la nivelul pieptului (Tricou) (A se vedea fotografia 520 A) (1);
                        
                     
            
               6109 10 00
            
         
               
                           —
                        
                        
                           o pereche de pantaloni din tricot (60 % bumbac, 40 % poliester), confecționați dintr-o țesătură de o singură culoare, de la talie până la glezne, strâns în talie cu ajutorul unui elastic. Extremitățile de jos ale pantalonilor au aceiași nasturi decorativi ca articolul de îmbrăcăminte destinat să acopere partea superioară a corpului (A se vedea fotografia 520 B) (1).
                        
                     
            
               6104 62 10
            
            
               Clasificarea ca pijama este exclusă, deoarece setul de articole de îmbrăcăminte în cauză nu poate fi considerat ca fiind destinat să fie purtat exclusiv sau în principal ca îmbrăcăminte pentru noapte.
            
         
               
                           3.
                        
                        
                           Articol de îmbrăcăminte ușoară, din tricot (65 % poliester, 35 % bumbac), de o singură culoare, destinat să acopere partea superioară a corpului, coborând până sub talie, cu mâneci scurte și cu o glugă prevăzută cu un șnur de strângere. Articolul prezintă o răscroială a gâtului rotunjită, prevăzută cu o bandă elastică din tricot, și este tivit la bază și la extremitatea mânecilor (A se vedea fotografia 521) (1).
                        
                     
            
               6114 30 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6114 și 6114 30 00.
               Încadrarea acestui articol de îmbrăcăminte ca tricou la codul NC 6109 este exclusă datorită prezenței glugii.
               Încadrarea la codul NC 6110 este, de asemenea, exclusă datorită absenței oricărui element de strângere la bază.
            
         
      
   
      (1)  Fotografiile au un caracter pur indicativ.